**Likumprojekta “Grozījumi** [**Azartspēļu un izložu likumā**](https://likumi.lv/ta/id/122941-azartspelu-un-izlozu-likums)**”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta izstrāde ir nepieciešama: - saistībā ar Saeimā 2017.gada 27.jūlijā pieņemto likumu *Grozījumi likumā "Par izložu un azartspēļu nodevu un nodokli"* (stājas spēkā 01.01.2018), kura 1. pants nosaka, ka azartspēļu nodokli maksā arī kapitālsabiedrība, kas īsteno video filmēšanu, reālā laikā un vietā izspēlētai azartspēlei, izmantojot azartspēļu aprīkojumu - kāršu, kauliņu spēles un ruletes (cilindriskās spēles) galdus, sniedzot programmēšanas un datu straumēšanas pakalpojumus, nodrošinot video tiešsaisti trešajām personām. Lai nodrošinātu saskaņošanu ar iepriekšminētajiem grozījumiem likumā "Par izložu un azartspēļu nodevu un nodokli" un nodrošinātu plānotos budžeta ieņēmumus, nepieciešams sakārtot normatīvo regulējumu abos minētajos likumos;* saistībā ar Ministru kabineta noteikumu projektu (Ministru kabineta noteikumu projekts *"Kārtība, kādā iesniedzama informācija par interaktīvo azartspēļu un interaktīvo izložu organizēšanā izmantojamām programmām, paredzētajiem drošības un fizisko personu datu aizsardzības pasākumiem"* (VSS-762) un Ministru kabineta noteikumu projektu *"Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība"* (VSS-481)) saskaņošanas procesā izteiktajiem Tieslietu ministrijas iebildumiem par pašreizējā to deleģējuma neatbilstību projektu saturam, kaut gan šie Ministru kabineta noteikumu projekti tiek pārizdoti (pēc būtības saglabājot jau esošo regulējumu vai arī būtiski ir nepieciešams noregulēt atsevišķas normas, kas izriet no Ministru kabineta noteikumu projekta konteksta), ir nepieciešams precizēt šo Ministru kabineta noteikumu projektu deleģējumus, lai tajos noteiktās normas, kuru liela daļa jau pašreiz tiek piemērotas, būtu leģitīmas, kā arī attiecīgie Ministru kabineta noteikumi varētu stāties spēkā 2018.gada 1.janvārī, lai tiktu nodrošināts tiesiskais regulējums, t.sk. uz interaktīvajām izlozēm.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka atbilstoši Azartspēļu un izložu likumā (turpmāk – Likumā) noteiktajam termini “azartspēle” un “azartspēļu organizētājs” ir definēti kā vairāku elementu kopums, bet jauno azartspēļu nodokļa objektu ir paredzēts piemērot personām, kuras Latvijā neorganizē azartspēles, bet nodrošina vienu azartspēļu elementu azartspēļu organizētājiem, ir nepieciešams radīt regulējumu, kas nošķir azartspēļu organizētāju un azartspēļu pakalpojumu sniedzēju, kas azartspēles pats pilnībā neorganizē. Šobrīd Likumā nav tiesiskā regulējuma šādu azartspēļu pakalpojumu sniegšanai. Tādējādi paredzēts izstrādāt likumprojektu “Grozījumi Azartspēļu un izložu likumā” (turpmāk – likumprojekts), kas paredzētu tiesisko regulējumu azartspēļu pakalpojumu sniegšanai. Likumprojektā paredzēts definēt terminus “azartspēļu pakalpojumu sniegšana”, “azartspēļu pakalpojumu sniedzējs” un “azartspēļu pakalpojumu radīšanas vieta”, lai radītu iespēju saņemt plānotos ieņēmumus no jaunā azartspēļu nodokļa objekta. Tādējādi Likumā paredzēto grozījumu galvenie mērķi ir šādi:1. *paredzēt jaunus Likumā lietotos terminus (Likuma 1.panta 20., 21. un 22. punkts).*

Ņemot vērā to, ka jaunais azartspēļu nodokļa objekts nav piemērojams azartspēļu organizētajam, tad nepieciešams nodalīt azartspēļu pakalpojumu no azartspēļu organizēšanas. Jauni termini nepieciešami, lai nodalītu azartspēļu organizēšanu un azartspēļu pakalpojumu sniegšanu un definētu azartspēļu pakalpojumu radīšanas vietu; 1. *paredzēt jaunu azartspēļu pakalpojumu sniegšanas licenci (likumprojekta 12.pants).*

Likumprojektā paredzēts azartspēļu pakalpojumu sniegšanu licencēt, lai nodrošinātu vienveidīgu regulējumu personām, kuras maksā azartspēļu nodokli, un būtu iespējams tās regulāri identificēt un uzraudzīt. Plānots paredzēt, ka azartspēļu pakalpojumu sniegšanas licence dod tiesības tās saņēmējam sniegt azartspēļu pakalpojumu, kā arī to, ka azartspēļu licenci, par kuru tiek samaksāta valsts nodeva, izsniedz uz nenoteiktu laiku, un katru gadu tā būs jāpārreģistrē Izložu un azartspēļu uzraudzības inspekcijā.*3) precizēt deleģējumus Ministru kabineta noteikumu projektiem, kas ir izsludināti Valsts sekretāru sanāksmē* (VSS-762 unVSS-481*) (likumprojekta 3. – 11.pants, 15.pants)*Ņemot vērā, ka sagatavojot jaunus Ministru kabineta noteikumus, pamatojoties uz līdzšinējo Likumā noteikto deleģējumu, Tieslietu ministrija savos atzinumos norāda, ka esošo Ministru kabineta noteikumu normu pārizdošana jaunos Ministru kabineta noteikumos ir neleģitīma, ņemot vērā ierobežoto deleģējumu, tādējādi, lai nodrošinātu Likuma normu piemērošanu, ir nepieciešams Likumā precizēt Ministru kabinetam dotos deleģējumus.Likumprojekta normu pamatojums, ņemot vērā iepriekšminētos Likumā paredzēto grozījumu galvenos mērķus, ir sekojošs.1. *Par jauniem Likumā lietotiem terminiem.*

Saistībā ar Saeimā 2017.gada 27.jūlijā pieņemto likumu *Grozījumi likumā "Par izložu un azartspēļu nodevu un nodokli"*, ir jānosaka vēl viens tiesību subjekts, kas maksās azartspēļu nodokli, līdz ar to ir nepieciešams veikt attiecīgus grozījumus Likumā. Savukārt, lai nodrošinātu nodokļa iekasēšanu, tiek paredzēts, ka nodokļa maksātajiem, līdzīgi kā azartspēļu organizētājiem Latvijā, jāsaņem azartspēļu pakalpojumu sniegšanas licence. Tādējādi ar likumprojekta:- 1.pantu tiek papildināti Likuma 1.pantā lietotie termini - kas ir azartspēļu pakalpojumu sniegšana, azartspēļu pakalpojumu sniedzējs un azartspēļu pakalpojumu radīšanas vieta. Termini nepieciešami, lai nodrošinātu jaunā azartspēļu nodokļa objekta piemērošanu, kā arī nodrošinātu sistēmisku pieeju saistība ar izstrādātajiem grozījumiem likumā “Par izložu un azartspēļu nodevu un nodokli”, kas virzāmi vienotā paketē ar Azartspēļu un izložu likumu. Saskaņā ar Azartspēļu un izložu likumu azartspēļu organizētājam, cita starpā, ir jābūt Latvijas Republikā reģistrētai kapitālsabiedrībai. Savukārt, atbilstoši likumprojektā “Grozījumi Azartspēļu un izložu likumā” paredzētajam attiecībā uz azartspēļu pakalpojumu sniedzēja kā komersanta juridisko formu netiek paredzēti ierobežojumi.;- 2.pantu tiek papildināta Likuma 2.panta otrā daļa, minot, ka Likums nosaka arī azartspēļu pakalpojumu sniegšanas kārtību un reglamentē azartspēļu pakalpojumu sniedzēja darbību; - 13.pantu tiek papildināta Likuma 82.panta otrā daļa ar 7.punktu, atbilstoši kurai Izložu un azartspēļu uzraudzības inspekcijas uzdevums ir veikt arī azartspēļu pakalpojumu sniedzēju licencēšanu, uzraudzību un kontroli;- 14.pantu tiek papildināts Likums ar 87.1pantu, kurā minēti nosacījumi (no tiem jāpastāv vismaz vienam), kad Izložu un azartspēļu uzraudzības inspekcijai ir tiesības anulēt azartspēļu pakalpojumu sniegšanas licenci, kā arī noteikts, ka par azartspēļu pakalpojumu sniegšanas licenci samaksātā valsts nodeva netiek atmaksāta, ja attiecīgā licence tiek anulēta;- 15.pantu tiek papildināti Likuma pārejas noteikumi ar 24.punktu, kas nosaka, ka azartspēļu pakalpojumu sniedzējam, kas azartspēļu pakalpojumu sniegšanu ir uzsācis līdz 2017.gada 31.decembrim un turpina azartspēļu pakalpojumu sniegšanu pēc likuma X1 nodaļas spēkā stāšanās, šā likuma 80.1pantā minēto licenci jāsaņem Izložu un azartspēļu uzraudzības inspekcijā līdz 2018.gada 31.martam.*2) Par jaunu azartspēļu pakalpojumu sniegšanas licenci.*Ar likumprojekta 12.pantu Likums tiek papildināts ar jaunu X1 nodaļu “Azartspēļu pakalpojumu sniegšanas licence”, kurā noteikti Izložu un azartspēļu uzraudzības inspekcijai iesniedzamie dokumenti (iesniegums un tam pievienojamie dokumenti) licences saņemšanai, to izskatīšanas kārtība, nosacījumi licences pārreģistrācijai, valsts nodevas samaksa, azartspēļu pakalpojumu sniedzēja pienākumi.Normatīvajā regulējumā attiecībā uz iesnieguma izskatīšanas kārtību, lēmuma pieņemšanas termiņi (t.i., 30 dienas) par azartspēļu pakalpojuma licences izsniegšanu vai neizsniegšanu ir noteikti kā šobrīd visā Likumā attiecībā uz visa veida citu licenču saņemšanu, tādējādi piemērojot vienotu pieeju un normatīvo regulējumu, kā arī ņemot vērā azartspēļu nozares augstos riskus. Attiecībā uz lēmumu par azartspēļu pakalpojuma licences izsniegšanu vai neizsniegšanu ir noteikts, ka par pieņemto lēmumu Izložu un azartspēļu uzraudzības inspekcija paziņo iesniedzējam, paziņošanas nosacījums nodrošinot atbilstoši attiecīgajam normatīvajam aktam;*3) Par deleģējumu precizēšanu Ministru kabineta noteikumu projektiem, kas ir izsludināti Valsts sekretāru sanāksmē* (VSS-762 unVSS-481*).*Likumā grozījumi saistībā ar Tieslietu ministrijas izteiktajiem iebildumiem saskaņošanas procesā par Ministru kabineta noteikumu projektu *"Kārtība, kādā iesniedzama informācija par interaktīvo azartspēļu un interaktīvo izložu organizēšanā izmantojamām programmām, paredzētajiem drošības un fizisko personu datu aizsardzības pasākumiem"* (VSS-762) (turpmāk – MK noteikumu projekts (VSS-762)) tiek veikti sekojošu iemeslu dēļ. MK noteikumu projektā (VSS-762) pēc būtības tiek pārņemtas Ministru kabineta 2006.gada 17.oktobra noteikumu Nr.853 “Kārtība, kādā iesniedzama informācija par interaktīvo azartspēļu un izložu organizēšanas programmām, drošības un fizisko personu datu aizsardzības pasākumiem” (turpmāk – MK noteikumi Nr.853) normas, kuras atbilstoši MK noteikumu projektā (VSS-762) deleģējumam ir attiecinātas arī attiecībā uz interaktīvajām izlozēm. Tieslietu ministrija saskaņošanas procesā savā atzinumā (2017.gada 9.augusta vēstule Nr.1-9.1/971) norādīja, ka likumdevējs ir pilnvarojis Ministru kabinetu noregulēt informācijas iesniegšanas kārtību par interaktīvo spēļu organizēšanā izmantojamām programmām un paredzētajiem drošības un fizisko personu datu aizsardzības pasākumiem. Savukārt noteikumu projekts regulē interaktīvo spēļu organizēšanā izmantoto sistēmu sastāvu, informācijas glabāšanu, spēļu organizēšanas sistēmas apraksta iesniegšanas kārtību, izmaiņu veikšanas kārtību spēļu organizēšanas sistēmā, sistēmas darbības pamatprincipus, sistēmā glabājamās informācijas apjomu un ilgumu, spēles konta aizsardzības pienākumus un citus no pilnvarojuma neizrietošus jautājumus. Tādējādi Ministru kabineta noteikumu projektu līdzšinējā normu apjomā varētu virzīt izskatīšanai Ministru kabinetā pēc attiecīgā pilnvarojuma ietveršanas Azartspēļu un izložu likumā.Tā kā MK noteikumu projektam (VSS-762) ir līdzīga satura deleģējums kā MK noteikumiem Nr.853, kas šobrīd jau regulē interaktīvās azartspēles, tad, piekrītot Tieslietu ministrijas iebildumam par deleģējuma atbilstību, tiek veikti grozījumi Likuma 47.panta otrajā daļā un 80.panta septītajā daļā ar mērķi precizēt normatīvo regulējumu Likumā.Tādējādi ar likumprojekta:- 4.pantu tiek precizēta: 1) Likuma 47.panta otrā daļa par interaktīvajām azartspēlēm, kas nosaka Ministru kabinetam noteikt interaktīvo azartspēļu organizēšanas sistēmas galvenās sastāvdaļas un kāda informācija Izložu un azartspēļu uzraudzības inspekcijā ir iesniedzama par interaktīvajā azartspēlē paredzēto azartspēļu organizēšanas sistēmu, kā arī kārtību, kādā drīkst mainīt interaktīvo azartspēļu organizēšanas sistēmu vai tās sastāvdaļas; nepieciešamos interaktīvo azartspēļu organizēšanas sistēmas drošības pasākumus, lai nepieļautu kādas personas ietekmi uz interaktīvās azartspēles iznākumu, un fizisko personu datu aizsardzības pasākumus, kuri jāizvērtē sertifikācijas institūcijai, sniedzot atzinumu par interaktīvo azartspēļu organizēšanas sistēmas pārbaudes rezultātiem; informāciju, kas glabājama interaktīvo azartspēļu organizēšanas sistēmā un informācijas glabāšanas termiņu; 2) Likuma 47.panta pirmās daļas 3. un 4.punkts, kuros tiek precizētas Likuma normas par interaktīvajām azartspēlēm, kas izriet no paredzētajiem grozījumiem 47.panta otrajā daļā: - Likuma 47.panta pirmās daļas 3.punkts tiek precizēts, nosakot, ka ir jāiesniedz informācija par paredzēto interaktīvās azartspēles organizēšanas sistēmu, tai skaitā interaktīvās azartspēles organizēšanā izmantojamām interaktīvo azartspēļu programmām; - Likuma 47.panta pirmās daļas 4.punkts tiek precizēts, nosakot, ka Izložu un azartspēļu uzraudzības inspekcijā jāiesniedz sertifikācijas institūcijas (šobrīd Likumā – laboratorijas) atzinums par interaktīvo azartspēļu organizēšanas sistēmas pārbaudes rezultātiem, tai skaitā attiecīgās interaktīvās azartspēļu organizēšanas sistēmas atbilstību spēļu organizēšanas sistēmas drošības un fizisko personu datu aizsardzības pasākumiem, kas tiks veikti, lai nepieļautu kādas personas ietekmi uz interaktīvās azartspēles iznākumu, kā arī fizisko personu datu aizsardzības pasākumiem;- 11.pantu tiek precizēta Likuma 80.panta septītā daļa par interaktīvajām izlozēm, kas nosaka Ministru kabinetam noteikt interaktīvo izložu organizēšanas sistēmas galvenās sastāvdaļas un kāda informācija Izložu un azartspēļu uzraudzības inspekcijā ir iesniedzama par interaktīvajā izlozē paredzēto interaktīvo izložu organizēšanas sistēmu, kā arī kārtību, kādā drīkst mainīt interaktīvo izložu organizēšanas sistēmu vai tās sastāvdaļas; nepieciešamo interaktīvo izložu organizēšanas sistēmas drošības pasākumus, lai nepieļautu kādas personas ietekmi uz interaktīvās izlozes iznākumu, un fizisko personu datu aizsardzības pasākumus, kuri jāizvērtē sertifikācijas institūcijai, sniedzot atzinumu par interaktīvo izložu organizēšanas sistēmas pārbaudes rezultātiem; informāciju, kas glabājama interaktīvo izložu organizēšanas sistēmā un informācijas glabāšanas termiņu;- 9.pantu tiek precizētas Likuma normas par interaktīvajām izlozēm, kas izriet no likumprojekta 11.pantā minētajām normām saistībā ar grozījumiem Likuma 80.panta septītajā daļā: 1) Likuma 76.panta pirmās daļas 3.punkts tiek precizēts, nosakot, ka ir jāiesniedz informācija par paredzēto interaktīvās izlozes organizēšanas sistēmu, tai skaitā interaktīvo izložu organizēšanā izmantojamām interaktīvo izložu programmām; 2) Likuma 76.panta pirmā daļa (sākot ar 2019.gadu, vienlaicīgi paredzot pārejas noteikumus) tiek papildināta ar 31.punktu, kas nosaka, ka Izložu un azartspēļu uzraudzības inspekcijā jāiesniedz sertifikācijas institūcijas atzinums par interaktīvo izložu organizēšanas sistēmas pārbaudes rezultātiem, tai skaitā attiecīgās interaktīvās izlozes organizēšanas sistēmas atbilstību interaktīvo izložu organizēšanas sistēmas drošības un fizisko personu datu aizsardzības pasākumiem, kas tiks veikti, lai nepieļautu kādas personas ietekmi uz interaktīvās izlozes iznākumu;- 3.pantu tiek precizētas Likuma normas, kas izriet no paredzētajiem grozījumiem 47.panta otrajā daļā un 80.panta septītajā daļā, kā arī attiecīgi precizēts 4.panta nosaukums – t.i., Likuma 4.panta ceturtajā daļā tiek precizēts, kādas sertifikācijas institūcijas drīkst sertificēt azartspēļu automātu, iekārtu, spēļu automāta spēles programmu, interaktīvo azartspēļu organizēšanas sistēmu, interaktīvo izložu organizēšanas sistēmu. Likumprojektā noteiktais sertifikācijas institūcijas definējums atbilst Ministru kabineta 2007.gada 20.novembra noteikumu Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija” 3.punktā minētajam sertifikācijas institūcijas definējumam, kas tika akceptēts, pieņemot Ministru kabineta 2017. gada 24. janvāra noteikumus Nr. 42 “Grozījumi Ministru kabineta 2007. gada 20. novembra noteikumos Nr. 786 "Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija”; - 8.pantu tiek papildināts likuma 72.pants ar trešo daļu, kas nosaka, ka attiecībā uz šā likuma 74.panta trešajā daļā minēto izložu biļešu pārdošanu vai izložu dalības maksājumu pieņemšanu, izmantojot elektronisko sakaru pakalpojumus, Ministru kabinets nosaka biļešu pārdošanas un izložu dalības maksājumu pieņemšanas organizēšanas sistēmas galvenās sastāvdaļas un informāciju, kas iesniedzama par biļešu pārdošanas sistēmu, kā arī nepieciešamos biļešu pārdošanas un izložu dalības maksājumu pieņemšanas organizēšanas sistēmas drošības pasākumus, lai nepieļautu kādas personas ietekmi uz biļešu pārdošanas iznākumu un fizisko personu datu aizsardzības pasākumus. Tā kā likumprojektā paredzētā Likuma 72.panta trešajā daļā minētā biļešu pārdošana atbilstoši Likuma 74. panta trešās daļas norādei Likuma izpratnē nav uzskatāma par interaktīvās izlozes organizēšanu, attiecīgās normas ir iekļaujamas Likuma IX nodaļā “Izložu organizēšana”. - 15.pantu tiek papildināti Likuma pārejas noteikumi ar: 1) 21.punktu, kas nosaka, ka 72.panta trešā daļa stājas spēkā 2018.gada 1.jūlijā;2) 22. un 23.punktu, kas nosaka pārejas perioda piemērošanu attiecībā uz sertifikācijas institūcijas atzinuma nepieciešamību par fizisko personu datu aizsardzības pasākumiem.Atbilstoši likumprojekta 4. un 8.pantā, un 11.panta trešajā daļā dotajiem deleģējumiem, Ministru kabinetam attiecīgie noteikumu projekti ir jāizdod līdz 2018.gada 1.janvārim.Likumā grozījumi saistībā ar Tieslietu ministrijas izteiktajiem iebildumiem saskaņošanas procesā par Ministru kabineta noteikumu projektu *"Interaktīvo azartspēļu un interaktīvo izložu spēlētāju reģistrācijas un identitātes pārbaudes kārtība"* (VSS-481) (turpmāk – MK noteikumu projekts (VSS-481)) tiek veikti sekojošu iemeslu dēļ. Saskaņošanas procesā ar Tieslietu ministriju tika panākta vienošanās, ka Finanšu ministrija, sagatavojot kārtējos grozījumus Azartspēļu un izložu likumā, attiecībā uz interaktīvo azartspēļu un interaktīvo izložu spēlētāju reģistra izveidi paredzētu regulējumu, ar kuru tiktu nodrošināts, ka interaktīvo azartspēļu un interaktīvo izložu spēlētāju reģistra mērķis, datu apjoms, glabāšanas termiņš, piekļuves tiesības tiktu noteiktas Azartspēļu un izložu likumā.Tādējādi ar likumprojekta:- 5.pantu tiek papildināta 53.panta pirmā daļa ar 1.1punktu, nosakot, ka interaktīvo azartspēļu organizētājs nodrošina interaktīvo azartspēļu spēlētāju reģistra izveidi un uzturēšanu;- 6.pantu tiek papildināts Likums ar 54.1pantu par interaktīvo azartspēļu spēlētāju reģistru. Šajā pantā ir noteikts interaktīvo azartspēļu spēlētāju reģistra mērķis, reģistra pārzinis un viņa pienākumi, reģistra izveidošanas un uzturēšanas prasības, reģistrēšanai iesniedzamā informācija par spēlētāju, informācijas glabāšanas termiņi un noteikts, ka spēlētājam ir tiesības pieprasīt, lai interaktīvās azartspēles organizētājs to izslēdz no interaktīvo azartspēļu spēlētāju reģistra, kā arī to, ka Ministru kabinets nosaka nosacījumus un kārtību, kādā spēlētājs tiek izslēgts no interaktīvo azartspēļu spēlētāju reģistra un informācijas glabāšanas termiņu;- 10.pantu tiek papildināts Likums ar 79.1pantu par interaktīvo izložu spēlētāju reģistru. Šajā pantā ir noteikts interaktīvo izložu spēlētāju reģistra mērķis, reģistra pārzinis un viņa pienākumi, reģistra izveidošanas un uzturēšanas prasības, reģistrēšanai iesniedzamā informācija par spēlētāju, informācijas glabāšanas termiņi un noteikts, ka spēlētājam ir tiesības pieprasīt, lai interaktīvās izlozes organizētājs to izslēdz no interaktīvo izložu spēlētāju reģistra, kā arī to, ka Ministru kabinets nosaka nosacījumus un kārtību, kādā spēlētājs tiek izslēgts no interaktīvo izložu spēlētāju reģistra un informācijas glabāšanas termiņu;- 11.pantu Likumā tiek precizēts 80.panta pirmās daļas 1.punkts, nosakot, ka Ministru kabinets nosaka arī minimālās prasības, kas jāievēro, lai novērstu no interaktīvajām izlozēm atkarīgo spēlētāju tālāku dalību interaktīvajās izlozēs, kā arī papildināta pirmā daļa ar 1.1punktu, kas nosaka, ka interaktīvo izložu organizētājs nodrošina interaktīvo izložu spēlētāju reģistra izveidi un uzturēšanu;- 15.pantu tiek papildināti Likuma pārejas noteikumi ar: 25.punktu, kas nosaka, ka Ministru kabinets līdz 2018.gada 1.maijam izdod šā likuma 54.1panta astotajā daļā, 79.1panta astotajā daļā un 80.panta pirmās daļas 1.punktā minētos noteikumus.  Ar likumprojekta 7.pantu tiek papildināts Likuma 56.pants ar 4.punktu, sakārtojot normatīvo regulējumu attiecībā uz datu glabāšanu, nosakot, ka attiecīgā informācija par katru veiksmes spēles pa tālruni izspēli tiek uzglabāta piecus gadus. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izložu un azartspēļu uzraudzības inspekcija, Valsts ieņēmumu dienests, kapitālsabiedrības, kas organizē interaktīvās azartspēles, un VAS “Latvijas Loto”.Azartspēļu pakalpojumu sniedzēji (Pašlaik Latvijā konstatēti 7 azartspēļu pakalpojumu sniedzēji.).Interaktīvo azartspēļu un interaktīvo izložu organizētāju klienti, azartspēļu pakalpojumu sniedzēja klienti. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts radīs nenozīmīgu administratīvu slogu Izložu un azartspēļu uzraudzības inspekcijai saistībā ar azartspēļu pakalpojumu sniedzēju licencēšanu un uzraudzību, jo šobrīd ir apzināti tikai 7 šādi komersanti un izvirzītās prasības ir minimālas, galvenokārt, lai identificētu azartspēļu nodokļa maksātājus. Likumprojektā paredzēts, ka azartspēļu pakalpojumu sniedzējiem katru gadu jāiesniedz informācija licences saņemšanai vai pārreģistrācijai (informācijas apjoms ir nebūtisks).  |
| 3. | Administratīvo izmaksu monetārs novērtējums | Administratīvās izmaksas nepārsniegs normatīvajos aktos noteiktos izdevumu apmērus, kad nepieciešams novērtējums. Papildu funkcijas tiks veiktas esošā piešķirtā finansējuma ietvaros. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts saistīts ar 2018. gada budžeta likumprojektu paketē virzīto likumprojektu grozījumi likumā “Par izložu un azartspēļu nodevu un nodokli” un ietekmes novērtējums norādīts tajā, tādējādi abi likumprojekti ir virzāmi vienotā paketē un to spēkā stāšanās jānodrošina ar 2018.gada 1.janvāri.Ja saistībā ar Saeimā 2017.gada 27.jūlijā pieņemtajiem grozījumiem likumā “Par izložu un azartspēļu nodevu un nodokli”, kuros tiek paredzēts jauns azartspēļu nodokļa objekts, bet netiek paredzēts pārējais tiesiskais regulējums, netiks veikti grozījumi iepriekšminētajos likumos, tad netiks nodrošināti papildus plānotie azartspēļu nodokļa ieņēmumi 1,8 miljoni *euro* apmērā. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Vienlaicīgi ar likumprojekta izstrādi tiek veikti grozījumi likumā “Par izložu un azartspēļu nodevu un nodokli”.Atbilstoši likumprojektā minētajam deleģējumam tiks izstrādāti Ministru kabineta noteikumi:1) par interaktīvo azartspēļu un interaktīvo izložu organizēšanas sistēmu galvenajām sastāvdaļām un informāciju, kas iesniedzama par interaktīvajā azartspēlē un interaktīvajā izlozē paredzēto attiecīgo azartspēļu un izložu organizēšanas sistēmām, kā arī kārtību, kādā drīkst mainīt interaktīvo azartspēļu un interaktīvo izložu organizēšanas sistēmas vai tās sastāvdaļas; nepieciešamos interaktīvo azartspēļu un interaktīvo izložu organizēšanas sistēmu drošības pasākumus, lai nepieļautu kādas personas ietekmi uz interaktīvās azartspēles vai interaktīvās izlozes iznākumu, un fizisko personu datu aizsardzības pasākumus, kurus izvērtē sertifikācijas institūcija, sniedzot atzinumu par interaktīvo azartspēļu vai interaktīvo izložu organizēšanas sistēmu pārbaudes rezultātiem; informāciju, kas glabājama interaktīvo azartspēļu un interaktīvo izložu organizēšanas sistēmās un informācijas glabāšanas termiņu;2) par nosacījumiem un kārtību, kādā spēlētājs tiek izslēgts no interaktīvo azartspēļu spēlētāju reģistra un interaktīvo izložu spēlētāju reģistra, informācijas glabāšanas termiņu, kā arī par minimālajām prasībām, kas jāievēro, lai novērstu no interaktīvajām izlozēm atkarīgo spēlētāju tālāku dalību interaktīvajās izlozēs;3) par Likuma 74.panta trešajā daļā minēto izložu biļešu pārdošanu vai izložu dalības maksājumu pieņemšanu, izmantojot elektronisko sakaru pakalpojumus, nosakot biļešu pārdošanas un izložu dalības maksājumu pieņemšanas organizēšanas sistēmas galvenās sastāvdaļas un informāciju, kas iesniedzama par biļešu pārdošanas sistēmu; nepieciešamos biļešu pārdošanas un izložu dalības maksājumu pieņemšanas organizēšanas sistēmas drošības pasākumus, lai nepieļautu kādas personas ietekmi uz biļešu pārdošanas iznākumu un fizisko personu datu aizsardzības pasākumus.Atbilstoši likumprojekta 4. un 8.pantā, un 11.panta trešajā daļā dotajiem deleģējumiem, Ministru kabinetam attiecīgie noteikumu projekti ir jāizdod līdz 2018.gada 1.janvārim.Atbilstoši likumprojekta 6. un 10.pantā, un 11.panta pirmajā daļā dotajiem deleģējumiem, Ministru kabinetam attiecīgie noteikumu projekti ir jāizdod līdz 2018.gada 1.maijam. |
| Atbildīgā institūcija | Finanšu ministrija |
| Cita informācija | Nav |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai likumprojekts pēc iesniegšanas Ministru kabinetā tiks publicēts Ministru kabineta mājas lapā sadaļā “Tiesību aktu projekti”. |
| 2. | Sabiedrības līdzdalība projekta izstrādē | Likumprojekts ir nosūtīts saskaņošanai Latvijas Tirdzniecības un rūpniecības kamerai, Latvijas Darba devēju konfederācijai, biedrībai “Latvijas Spēļu biznesa asociācija”, kā arī VAS “Latvijas Loto”. |
| 3. | Sabiedrības līdzdalības rezultāti | Likumprojekts bez iebildumiem saskaņots ar Latvijas Darba devēju konfederāciju, biedrību “Latvijas Spēļu biznesa asociācija” un VAS “Latvijas Loto”. No Latvijas Tirdzniecības un rūpniecības kameras atzinums nav saņemts.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests, VAS “Latvijas Loto”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Izložu un azartspēļu uzraudzības inspekcijai paredzēta jauna funkcija veikt arī azartspēļu pakalpojumu sniedzēju licencēšanu, uzraudzību un kontroli, kas tiks veiktas esošā piešķirtā finansējuma ietvaros.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministres vietā –

Satiksmes ministrs U.Augulis

Finanšu ministrijas valsts sekretāres vietā –

Administrācijas vadītāja I.Braunfelde

Zariņa 67095672

Indra.Zarina@fm.gov.lv